Բոստոնյան կրեմային թխվածք

**Բոստոնյան կրեմային թխվածք**, տորթ՝ կրեմային միջուկով։ Աղանդերն իր անունը ստացել է այն ժամանակ, երբ տորթերը և թխվածքները թխվել են միևնույն տապակի մեջ, և տերմինները փոխարինաբար օգտագործվել են։ 19-րդ դարի վերջին այսպիսի տորթը կոչվել է նաև «կրեմային թխվածք», «շոկոլադե կրեմային թխվածք» կամ «քասթարդային տորթ»։ Ստեղծման օրվանից տորթը հայտնի է Մասաչուսեթս նահանգում։

## Պատմություն
Ըստ որոշ տվյալների՝ աղանդերը ստեղծվել է մոտավորապես 1834-1856 թվականներին։ Համարվում է, որ թխվածքի ստեղծողը ֆրանսիացի խոհարար Օգուստին Ֆրանուսա Անեզինն է (հիշատակվում է նաև որպես Սանզյան), որը 1856 թվականին Բոստոնի Փարքեր Հաուս հյուրանոցի բացման ժամանակ պատրաստել է դեսերտը։ Որպես ամերիկյան պուդդինգային տորթ-թխվածքի, Բիչերի կրեմային տորթի, վաշինգտոնյան թխվածքի ուղղակի «ժառանգորդ»՝ աղանդերը կոչվել է շոկոլադե կրեմային թխվածք, Փարքեր Հաուսի շոկոլադե կրեմային թխվածք և ի վերջո Փարքեր Հաուսի մենյուում հայտնվել է բոստոնյան կրեմային թխվածք անունով։ Տորթը ունի ֆրանսիական կարագային բիսկվիթի երկու շերտ՝ լցոնված հաստ շերտով քասթարդով և վրան քսված ռոմով օշարակ։ Տորթի կողային հատվածները ևս պատվել են նույն կրեմով՝ վրան կտրատված նշեր, իսկ տորթի վերին հատվածը ծածկվել է շոկոլադե մաստիկայով։ Չնայած այդ ժամանակաշրջանում քասթարդային տորթերը գոյություն են ունեցել, շոկոլադը որպես ծածկող շերտ պատրաստելը նորույթ է եղել՝ այն դարձնելով եզակի և հայտնի նախընտրություն մենյուում։

«Շոկոլադե կրեմային թխվածք» անունն առաջին անգամ հայտնվել է 1872 թվականին Մեթոդիստ ալմանախում։ «Բոստոնյան կրեմային թխվածք» տերմինն առաջին անգամ տպագիր տարբերակով հայտնվել է 1878 թվականին *Granite Iron Ware Cook Book*-ում։ Տորթի ժամանակակից տարատեսակի բաղադրատոմսի ամենավաղ տարբերակը տպագրվել է 1887 թվականին *Miss Parloa's Kitchen Companion*-ում (Միս Փարոլայի խոհանոցի ուղեկից)՝ որպես «շոկոլադե կրեմային թխվածք»։

1996 թվականի դեկտեմբերի 12-ին բոստոնյան կրեմային թխվածքը հռչակվել է որպես Մասաչուսեթսի պաշտոնական աղանդեր։

## Տարատեսակներ
### Բոստոնյան կրեմային փքաբլիթ

**Բոստոնյան կրեմային [[Փքաբլիթ|փքաբլիթը]]** (կամ **բոստոնյան կրեմային թխվածք-փքաբլթի** կամ պարզապես **բոստոնյան կրեմային**) բեռլինյան փքաբլիթ է՝ լցոնված վանիլային քասթարդով և ծածկված շոկոլադե մաստիկայով։ Այն կլոր, շոկոլադով ծածկված և քասթարդով լցոնված փքաբլիթ է՝ հասունացված խմորիչով, որը հիշեցնում է բոստոնյան կրեմային թխվածք՝ ոգեշնչված լինելով հենց դրանից։

թխվածքի այս փքաբլիթային տարբերակը հայտնի է ոչ միայն Մասաչուսեթսում, այլև ամբողջ ԱՄՆ-ում և Կանադայում։ Նույն կրեմով լցոնված լինելով՝ Դանքին Դոնաթի բավարական կրեմային փքաբլիթը տարբերվում է բոստոնյան կրեմային փքաբլիթից նրանով, որ շոկոլադե ծածկող շերտի փոխարեն այն ծածկված է շաքարի փոշիով։

#### Մասաչուսեթսի նահանգային փքաբլիթ
Բոստոնյան կրեմային փքաբլիթը Մասաչուսեթսի պաշտոնական փքաբլիթ է հռչակվել 2003 թվականին, իսկ մինչ այդ՝ 1996 թվականին, բոստոնյան կրեմային թխվածքն արդեն իսկ հռչակված է եղել որպես նահանգի պաշտոնական աղանդեր։ Չնայած այս փքաբլիթի հայտնիությունը այն դարձրել է նահանգի բնական ընտրությունը, այն նահանգային պետական երկու փքաբլիթներից մեկն է․ մյուսը Լուիզիանա նահանգի պետական փքաբլիթ բենյեն է։

## Ծանոթագրություններ

## Գրականություն

* 
* 

## Արտաքին հղումներ
* 
* "Has Boston Cream Pie Been Manipulated Beyond Recognition? It's a Question with Many Layers."  by Kara Baskin, *The Boston Globe*
* "How Boston Cream Pie Changed Americans' Relationship With Chocolate" by Atlas Obscura

Կատեգորիա:Ամերիկյան աղանդեր
Կատեգորիա:Մասաչուսեթսի մշակույթ
Կատեգորիա:Տորթեր